open-index/open-wikipedia-markdown huggingface dataset:
Altavoz

Un **altavoz** ye un dispositivo que se fa servir ta reproducir sonitos. Os termins "altavoz" y "pantalla acustica" no son sinonimos, porque uno u cuantos altavoces pueden fer parti d'una pantalla acustica.

L'altavoz ye un transductor, en concreto un transductor electroacustico, en o que a transducción sigue un doble procedimiento: electrico - mecanico - acustico.

En un primer paso converte as ondas electricas en enerchía mecanica, y en o segundas torna a enerchía mecanica en enerchía acustica. Ye pues a puerta por an que sale o sonito ta l'exterior dende os instrumentos que facioron posible a suya amplificación (amplificadors de sonito), a suya transmisión por medios telefonicos u radioelectricos, u o suyo tractamiento.

O sonito se transmite por medio d'ondas sonoras a traviés de l'aire. A orella replega istas ondas y as transforma en impulsos niervosos que plegan ta o cerebro por medio d'o sistema auditivo. Si se tracta d'una gravación de voz, de musica en un soporte magnetico u dichital, u si se recullen istos sinyals por radio, s'amenistará tornar istos sinyals electricos en sonitos audibles; ta ixo s'emplega l'altavoz.

## Referencias

## Vinclos externos
Alhaurín de la Torre

:*Iste articlo tracta sobre *'Alhaurín de la Torre**. ta atros emplegos d'o toponimo **La Torre** se veiga **La Torre (desambigación)**; ta atros emplegos d'o toponimo **Alhaurín** se veiga **Alhaurín**''.


**Alhaurín de la Torre''' ye un municipio andaluz situato en a provincia de Malaga. Fa parte d'a comarca d'a Valle del Guadalhorce.

A suya población ye de 31.884 habitants (2007), en una superficie de 82&nbsp;km² con una densidat de población de 369,28 hab/km².

Ista localidat ye muit conoixita en estar dende l'anyo 1991 a seu d'a garchola provincial de Málaga que ye a on se troban privatos de libertat personaches famosos d'o Caso Malaya.

## Demografía

## Vinclos externos

* www.AytoAlhaurinDeLaTorre.es, pachina web oficial.
*  Codigo postal Alhaurín de la Torre.

## Referencias
Ronda (Malaga)

**Ronda**  ye una ciudat y municipio andaluz situau en a provincia de Malaga, comarca d'a Serranía de Ronda (en ye a suya capital) y partiu chudicial d'o suyo nombre (tamién en ye a capital).

A suya población ye de 36.793 habitants (2010), en una superficie de 481 km² con una densidat de población de 74,5 hab/km².

## Cheografía
A localidat de Ronda ye situada a 739 metros d'altaria sobre o livel d'a mar, a una distancia de 100 km d'a ciudat de Malaga, a capital d'a suya provincia.

## Administración
### Alcaldes

## Vinclos externos

*  www.Ronda.es, pachina web oficial municipal.
Comando Cucaracha

**Comando Cucaracha** ye un grupo de rock aragonés.

O grupo naixió en Zaragoza en chinero de l'anyo 2003, gravan a suya primera maqueta en chulio d'ixa mesma anyada y ya en noviembre fan o suyo primer concierto en a localidat de Mallén.

En aviento de 2004 apareixe o suyo primer disco, que se titula *"Todos al monte"* (en aragonés *Toz ta lo mont*) con 14 cancions y bellas colaboracions de grupos aragoneses como *[[Ixo Rai!]]*, *[[La Orquestina del Fabirol]]* u *[[Skabeche Riber Band]]*. D'iste disco a canción *"Balbino Pedo"* ye en aragonés.

O suyo segundo disco, *"Entre héroes y villanos"* (en aragonés *Entre heroes y villans*), ye gravato en 2007 y tien 13 cancions con colaboradors como *[[La Ronda de Boltaña]]*, components d*'Ixo Rai!* y atros aragoneses como Fletes, Josué y Jairo Barrés, Jose Luis Arrazola, Juanjo Almarza u Roberto Serrano. Se fació un vidioclip en a plaza de toros de Zuera ta la canción *"Medias rosas"*. Iste treballo incluye una canción en aragonés, "Aragón ye ye", premiata como *millor canción de luenga minoritaria d'Aragón* en os Premios d'a musica aragonesa 2007.

En 2010 creyoron a sintonía d'o programa de radio "La Enredadera", de Radio Topo.

## Miembros
*Pepín Banzo
* Kike Cruz
* Carlos García “Sonero”
* Adrián Gil
* Fran López Mora
* Bitor Murillo
* Nacho Prol
* Rafael Rodrigo
* Arturo Sanz.

## Discografía
* *Todos al monte* (2004)
* *Entre héroes y villanos* (2007)

## Vinclos externos
*  Blog d'o Comando Cucaracha
*  Sintonía de "La Enredadera" de Radio Topo, feita por o Comando Cucaracha
*  Sintonía de "La Enredadera" en vivo por ''Comando Cucaracha'' y ''China Chana''
*  Vidio con a canción ''O espritoso mundo de Balbino Pedo''
* / Vidio con a canción ''Dispierta Fierro''
*  Vidio con a canción ''Isla Aneto'', con l'aduya de "Jota" Lanuza
*  Vidio con a canción ''Versos robados''
*  Vidio d'o Comando Cucaracha con "Jota" Lanuza canciónndo ''Me dicen que no quieres''
*  Vidio con a canción ''A la calle!''
*  Audio d'a canción ''Aragón ye ye''
*  Audio d'a canción ''Soy gaitero''
Gran Mayestre

O **Gran Mayestre** u **Mayestre Mayor** ye l'autoridat mes gran en las órdens militars. Ye un termin tamién emplegato en la masonería.

## En órdens relichiosas
Lo **mayestre** ye l'autoridat mes gran d'una orden, con un poder cuasi absoluto, tanto en lo militar, como en lo politico u en lo relichioso. Lo esleiba lo consello, composato por trece flaires, d'on lis vien a los suyos components lo nombre de **Treces**. Lo cargo de mayestre ye vitalicio e cuan muere lo mayestre, los Treces convocatos por lo prior mayor de la orden n'eslíen atro de nuevo.

## Destitución
Ye posible la destitución de lo mayestre por incapacidat u por conducta perniciosa pa la orden. Pa levar-la a cabo cal un alcuerdo de los organos superiors: consello de los Trece, *prior mayor* y *convento mayor*.
Ablitas

**Ablitas** ye un municipio de Navarra situato a 108&nbsp;km de Pamplona. A suya población ye de 2.459 habitants (2007), en una superficie de 77,4&nbsp;km² y una densidat de población de 31,77 hab/km².

## Demografía

## Administración

## Toponimia
Bi ha bel microtoponimo intresant en navarro-aragonés como *Mont del Rei*, *Fita*, *Balsa de Bal Pertuna*, y atros intresants como *El Villal* y *Pontigenio*.

A lista redueita de toponimos oficials ye:

## Molimentos
* Ilesia de Santa María Malena d'Ablitas.

## Fiestas
* Virchen d'o Rosario, 7-14 de setiembre.

## Vinclos externos

*  www.Ablitas.com/ Pachina web oficial municipal d'Ablitas.
Familia Borcha

:*Ta atros emplegos d'o termin *'Borcha** se veiga **Borcha (desambigación)**.''



Los **Borcha*' estioron una familia [[Reino de Valencia|valenciano]]-[[reino d'Aragón|aragonesa]] con un camal famoso establiu primero en [[Exativa]] y dimpués en [[Gandia]]. Se conoixen en Aragón dende ya en o [[sieglo XII]], y prenen nombre de la ciudat de [[Borcha]], d'a on proveniban, estando descendients de [[Pero d'Atarés]]. Tenioron muita influencia en lo [[Renaiximiento]] [[italia]]no y por ixo o suyo nombre gosa veyer-se escrito en idiomas mas internacionals con grafía [[idioma italiano|italiana]] (*Borgia'').
 
## Personaches celebres
* Calistro III, Papa.
* Aleixandre VI, Papa.
* César Borcha, duque de Valentino.
* Lucrecia Borcha.
* Francisco de Borcha, santo.

## Veyer tamién
* Monesterio de Sant Cheronimo de Cotalba.

## Notas


## Vinclos externos
Borcha (desambigación)

**Borcha** (en grafía SLA **Borja**) puet estar:

***[[Borcha]]**, ciudat de la provincia de Zaragoza
***[[Campo de Borcha]]**, comarca zaragozana con capital en Borcha.
***[[Familia Borcha|Casa de los Borcha]]**, familia noble valenciano-aragonesa.
Arguedas

**Arguedas** ye un municipio de Navarra, en a comarca de Tudela y merindat de Tudela, en a Ribera Navarra. Fa parte d'o partiu chudicial de Tudela.

A suya población ye de 2.830 habitants (2010), en una superficie de 66,93&nbsp;km² con una densidat de población de 35,56 hab/km².

## Cheografía
A localidat d'Arguedas se troba situata a una distancia de 84&nbsp;km d'a ciudat de Pamplona, a capital de Navarra.

## Demografía

## Administración
### Alcaldes

## Puestos d'intrés
### Molimentos relichiosos
* *[[Ilesia de Sant Esteban d'Arguedas]]*.
* *Basilica de Sant Miguel*.
* *Ermita de Nuestra Sinyora d'o Chubo*.

### Molimentos civils
* *Casa d'a Villa*.
* *Palacio d'os Bobadilla*.

## Vinclos externos

*  pachina web oficial municipal d'Arguedas.
Villanueva d'Alcoleya

**Villanueva d'Alcoleya** (*Vilanova d'Alcolea* en catalán, *Villanueva de Alcolea* en castellano) ye un municipio de lo País Valenciano que se troba en la comarca de la Plana Alta. La suya población ye de 718 habitants (2007), en una superficie de 68,4&nbsp;km² con una densidat de población de 10,5 hab/km².

En o suyo termín municipal ye situato l'Aeropuerto de Castellón-Costa Azahar.

## Demografía

## Galeria d'imáchens

Imachen:Vilanova d'Alcolea.JPG|miniaturadeimagen|Vilanova d'Alcoleya.
Imachen:Aeropuerto de Castellón-Costa Azahar (Vilanova D'Alcolea).JPG|miniaturadeimagen|Aeropuerto de Castellón-Costa Azahar.
Imachen:Iglesia parroquial de San Bartolomé (Villanueva de Alcolea).JPG|miniaturadeimagen|Ilesia parroquial de Sant Bertolomeu de Villanueva d'Alcoleya.
Imachen:Font dels Terrers, Vilanova d'Alcolea.JPG|miniaturadeimagen|*Font dels Terrers*.
Imachen:Murallas de Villanueva de Alcolea.JPG|miniaturadeimagen|Muralla.


## Vinclos externos
La Romana

:*Este articlo tracta sobre *'La Romana**, un despoblau de lo [[termin municipal]] de [[La Puebla d'Íxar]]. Pa atros emplegos de lo toponimo **La Romana**, veyer **La Romana (desambigación)**.''


**La Romana*' ye un [[lugar]] [[Aragón|aragonés]] despoblau situau en lo [[termin municipal]] de l'actual [[la Puebla d'Íxar]] ([[Comarcas d'Aragón|comarca]] de lo [[Baixo Martín]] y [[Provincias d'Espanya|provincia]] de [[provincia de Teruel|Teruel]]).

== Cheografía ==
Ye situau en la cuenca de lo [[río Aguas]], entre [[Zaila]] y [[La Zaida]]. Se riega con una zaica de la dreita de lo río Aguas, *la Richuela*, que tien un nombre que ye posiblement una deformación de *rigachuela*.

== Historia ==
Bi ha un [[chacimiento arqueolochico]] dito *El Castillejo de la Romana*, d'epoca [[cultura iberica|iberica]]. *Castellar* y *Castillejo* son toponimos recurrents en chacimientos ibericos u celtibericos, y lo segundo a vegadas puet estar una [[castellanización]] de l'aragonés "[[Castelillo]]", "Castelello".

De lo que ye lo despoblau actual bi n'ha referencias dende por lo menos lo [[sieglo XIII]], en [[latín medieval]] y en [[Idioma aragonés|aragonés]]. Los textos en latín fan referencia a las relacions con lo [[monesterio de Rueda]]. En un primer inte dos tercios de la Romana yeran propiedat de lo [[Sinyoría de Belchit|sinyor de Belchit]] [[Galín Ximénez]], pero la suya muller Sancha en agosto de [[1202]] cedió lo castiello de Romana con la suya sinyoría y toz los termins suyos a la [[Orden de Cistels]] y a l'abat de Rueda.
 
Bi ha referencias de la Romana en aragonés en lo libro *Fuentes históricas aragonesas*:


Se sabe que en [[1215]] los habitants de La Romana consiguioron la construcción d'una [[zut]] que preneba las auguas de lo río [[río Aguas|Aguas]] a l'ueste de [[Zaila]].

Cuan [[João Batista Labanha|Labanha]] fació lo mapa d'Aragón ([[1710]]-[[1720]]), la Romana yera un lugar mes gran que atros d'arredol que huei tienen población. Lo [[O Cucaracha|bandido Cucaracha]] teneba un [[amagadero]] en las enrunas d'un [[pallar]] en la *val d'Emposta*, en dirección a los termins de [[Sastago]] y [[La Puebla d'Íxar]]. A mitat de lo [[sieglo XX]] yera un [[casal]] cuasi despoblau, y entre la poca presencia humana que i heba yeran lo *Tio Pantojo* (guarda d'una finca tamién dita la Romana) y uns pastors [[trasuants]] de [[Tramacastiella de Tena]] que i teneban una [[caseta]] pa los meses que i yeran.

== Bibliografía ==
* [[Concepción Contel Barea]]: *El císter zaragozano en los siglos XIII y XIV Abadía de Nuestra Señora de Rueda de Ebro''  Revista de historia Jerónimo Zurita, ISSN 0214-0993, num. 27-28, 1974‑1975, pags. 195-465.

## Referencias
Eyjafjallajökull

**Eyjafjallajökull** ( en islandés) ye un d'os glaciars mas chicoz d'Islandia. Ye situau a lo norte d'a rechión de Skógar y a l'ueste d'o glaciar de mayor grandaria, Mýrdalsjökull.

Baixo lo chelo d'o glaciar bi ha un volcán de 1.666 metros de altaria, que a ormino ha teniu actividat sismica dende a Edat de Chelo. A zaguera erupción heba estau entre 1821 y 1823, lo que fació que o glaciar se desplaza-se. O cráter d'o volcán tien un diametro d'entre 3 y 4 kilometros y o suyo glaciar cubre una superficie de bels 100 km².

O 20 de marzo de 2010, o volcán tornó a tener una erupción, dimpués d'un tierratremo de 4,5 graus en a Escala Richter, tornando a fer erupción o 14 d'abril. As suyas cenisas en ista zaguera erupción s'estendilloron por o norte d'Europa, paralizando o transporte aerio en o norte d'o continent o 15 d'abril, por bels días.

## Se veiga tamién
* Erupción d'o volcán Eyjafjallajökull de 2010.

## Vinclos externos

*  Historia de Eyjafjallajökull.
* Fotos de www.islandsmyndir.is.
*  /  Actual actividat sismica en Islandia.

## Galería d'imáchens

Imachen:Eyjafjallajokull-April-17.JPG|Erupción d'o 17 d'abril de 2010.
Imachen:Tindfjallajökull Sept. 2004.jpg|O glaciar Eyjafjallajökull a la dreita, con o río entazaga.
Imachen:Fimmvorduhals 2010 03 27 dawn.jpg|Erupción d'o 27 de marzo de 2010.
Imachen:Fimmvorduhals second fissure 2010 04 02.JPG|Anvista d'a erupción.
Imachen:Vulkanausbruch Fimmvörðuháls 2010-2.jpg|Anvista d'a erupción.
Imachen:Eruption of Eyjafjallajökull Volcano, Iceland 2010-03-26.jpg|Situación dende satelite.
Imachen:Eyjafjallajökull ash.svg|Nube de cenisas o 15 d'abril de 2010.
Imachen:Eyjafjallajökull volcanic ash 17 April 2010.png|Nube de cenisas o 17 d'abril de 2010.
Imachen:Volcanic ash cloud bergen norway.jpg|Nube de cenisas en Bergen (Noruega) o 15 d'abril de 2010.


## Referencias
Castelillo

**Castelillo** puet estar:

***[[Castelillo (Uesca)|Castelillo]]**, despoblato altomedieval amán de Guasiello (Chacetania, Uesca).
***[[Castelillo (Alloza)|Castelillo]]**, poblato iberico d'Alloza (Teruel).
***[[Castelillo de la Cerrada]]**, poblato iberico d'Andorra (Teruel).

La terminación -illo se relaciona con lo sufixo -ello, y por tanto *Castelillo* puet estar en aragonés lo equivalent etimolochico de lo castellano **[[Castillejo]]**, que tamién ye un toponimo recurrent en despoblatos medievals y poblatos ibericos.

## Se veiga tamién
*Casterillo
Luis Carlos Cuartero

**Luis Carlos Cuartero Laforga** (Zaragoza, 17 d'agosto de 1975) ye un futbolista aragonés actualment retirau. A suya posición en o campo yera de lateral diestro y o suyo primer equipo estió lo Real Zaragoza B, dimpués puyó ta o primer equipo y estió chugador d'o Real Zaragoza plegando a estar tamién o suyo capitán.

## Vinclos externos
*  Información esportiva de Cuartero.
La Torre d'en Doménec

*Iste articlo tracta sobre *'La Torre d'en Doménec**. Ta altros emplegos de lo toponimo **La Torre** se veiga **La Torre (desambigación)**.''


**La Torre d'en Doménec** u **La Torre dels Domenges*' (*Torre Endoménech'' en castellano) ye un municipio de lo País Valenciano que se troba en la comarca de la Plana Alta. La suya población ye de 237 habitants(2007), en una superficie de 3,2 km² con una densidat de población de 74,06 hab/km².

## Cheografía
La Torre d'en Doménec ye situato à 306 metros d'altaria sobre o livel d'a mar, a una distancia de 40 km de Castellón de la Plana, a capital d'a suya provincia, y a 111&nbsp;km de Valencia, a capital d'a suya comunidat autonoma.

## Administración
### Alcaldes

## Galeria d'imáchens

Imachen:Ermita de la Mare de Déu de la Font (la Torre d'en Doménec).JPG|Ermita de Nuestra Sinyora d'a Fuent de La Torre d'en Doménec.
Imachen:La Torre d'en Doménec, inscripción sobre una muela de piedra de molino de aceite.jpg|Inscripción en a dentrada a La Torre d'en Doménec.
Imachen:Església parroquial de Santa Quitèria de la Torre d'en Doménec.JPG|Frontera d'a ilesia de Santa Quiteria de La Torre d'en Doménec.


## Vinclos externos
Pablo Gargallo

**Pablo Emilio Gargallo Catalán** (Maella, Zaragoza; 5 de chinero de 1881 - †Reus, Tarragona; 28 d'aviento de 1934) estió un escultor y pintor aragonés, considerato un d'os escultors mas impotants y innovadors d'o sieglo XX.

Encara que fació a suya formación artistica en a ciudat de Barcelona, a on se relacionó con cuantos artista d'o grupo d*'[[Els Quatre Gats]]*, como Picasso, Isidro Nonell u Lluís Domènech Montaner, Pablo Gargallo vivió a mayor parte d'a suya vida en París, a on se relacionó con artistas como Max Jacob u Juan Gris.

## Vida
Naixito en Maella, Zaragoza, se treslada con a suya familla ta Barcelona en 1888, an comenzará a suya formación artistica. Pasó parti d'a suya vida en o barrio de Montparnasse de París. En 1900, en París, vivió en a comuna d'artistas Le Bateau-Lavoir, con Max Jacob, Juan Gris y atros artistas *"muertos de fambre"*, incluindo a lo suyo amigo Picasso (en modeló la suya capeza n'una escultura). A l'anyada siguient Juan Gris li presentó a Magali Tartanson con a que se casó en 1915. En 1934 agafó una pneumonía fuerte y morió en Reus (Tarragona) ta do se n'heba ito ta inagurar una exposición d'a suya obra.

## Estilo

Gargallo, influito por o suyo amigo Julio González, desembolicó un estilo d'escultura basato en a creyación d'obchectos tridimensionals de placas planas de metal, emplegando tamién papel y cartón. Bellas d'istas estretallas tienen una mena de minimalismo. Por eixemplo, nomás a metat d'una cara ye amostrata y puede que nomás tienga un uello. Tamién realizó esculturas mas tradicionals en bronce, márbol y atros materials. Entre as suyas obras se troban tres piezas inspiratas en Greta Garbo: *Masque de Greta Garbo à la mèche*, *Tête de Greta et los Garbo avec chapeau* y *Masque de Greta Garbo aux cils*.

Manimenos, a suya obra mas conoixita ye a suya pieza mayestra *Lo Profeta*, de 1933, que ye la fuga d'o suyo concepto cubista d'escultura d'o vueito y a la vegada poseye una enerchía exprisionista que enchega, por o tema tractau, con a tradición d'a Biblia.

Li se considera un d'os artistas mas significativos d'a vanguardia internacional. En 1985 s'inauguró lo Museu Pablo Gargallo en o Palacio Arguillo de Zaragoza .

O Museu conta con un sobrebuén centro de documentación an se puet consultar información d'a suya vida y obra de l'artista. Antimás, o centro arrocla un impotant fundo documental sobre atros escultors contemporanios.

## Belunas d'as suyas obras

**Retrato a Pablo Picasso* (1912).
**O virtuoso* (1921).
**A muller con a sombrerilla* (1921).
**Mesacha de Casp* (1929).
**Bailarina espanyola* (1931).
**O Profeta* (1933).

## Vinclos externos
*
Secta

Una **secta** ye —dende lo punto de vista sociolochico— una colla de personas con afinidaz comuns (culturals, relichiosas, politicas, esotericas, etc). Por un regular ye un termin peyorativo, y agora se propone lo termin politicament correcto de *[[nuevos movimientos relichiosos]]*.

## Etimolochía
En aragonés actual y castellano d'Aragón se pronuncia */'se.ta/*, y esta mesma palabra la trobamos en la Cronica de Sant Chuan d'a Penya cuan charran d'os musulmans (*la secta morisca*), seguindo la tradicion bizantina que consideraba a los musulmans una mes d'as muitas sectas u herechías cristianas y comparando-la con los arrianos.

Lo termin provién d'o latín *SECTA*: ‘senda’, ‘metodo’, ‘modo de vida’, ‘partiu politico’, ‘escuela de filosofía’ (d'on bien *sectátor* y *sectatoris*: ‘seguidor’) que vien de *seqüi*: ‘seguir’. S'han planteyato dudas de que provienga d'o latín *secare* (tallar, deseparar); de *secare* provienen las palabras «insecto» y «sector» en aragonés. En los dos casos ye present la ideya de deseparación.

En Europa la palabra secta s'ha concebito derivata mes que mes de *sequi*: ‘seguir’. Se tracta de seguir a un mayestro, a un líder. En muitas sectas asinas esdevién. También s'emplega o eufemismo «*nuevos movimientos relichiosos*».

La palabra "secta", procede d'o latín *sequor* que tien un significato de *seguir* (con esto tamién ye relacionato lo latín *SEQUITUS*), y procede d'a radiz indoeuropea **sek-* (seguir).

Perseguir ye la expresión d'un caracter cheneral d'o comportamiento social, talment relacionato con lo tribalismo, que mira de *imponer u enfortir la conformidat*.

## Referencias

## Bibliografía
*  Longarela, Carlos. *[https://web.archive.org/web/20130805031234/http://www.prolades.com/cra/regions/ibero/spain-eng/sectasSR.pdf Las Sectas Destructivas y Demoníacas en España ]*, 2000.

## Vinclos externos

* FECRIS ''European Federation of Centres of Research and Information on Cults and Sects'' .
* REdUNE Federación espanyola de prevención d'a manupulación mental.
Palencia

:*Iste articlo ye sobre un municipio castellanoleyonés d'a provincia de Palencia d'a cuel en ye la capital; ta atros usos, se veiga *'Palencia (desambigación)**'' 


**Palencia*' ye un [[Lista de municipios d'a provincia de Palencia|municipio]] con categoría de [[Ciudaz de Castiella y Leyón|ciudat]] en a [[comunidat autonoma]] [[Castiella y Leyón|castellanoleyonesa]], capital d'a [[Provincias d'Espanya|provincia]] d'o [[Provincia de Palencia|mesmo nombre]], situada en a [[Comarcas de Castiella y Leyón|comarca]] de [[Tierra de Campos]] a lo canto d'o [[río Carrión]].

A suya [[Población humana|población]] ye de 82.286 habitants ([[2007]]) en una [[superficie]] de 94,95&nbsp;[[km²]].

== Historia ==
Ya existiba en a II [[Edat d'o Fierro]] con o nombre de *Pallantia*, una d'as ciudaz d'os antigos [[vacceus]].

== Toponimia ==
En una versión d'a "[[Cronica de Sant Chuan d'a Penya]]" s'escribe *Palentia*, talment latinizau:


O toponimo romance *Palencia* se remonta facilment a una forma *Pallantia*, que ye documentada en tiempos d'os romanos (y os pueblos prerromanos) en territorio d'os antigos [[vacceus]]. Tamién i heba atra *Pallantia*, (l'actual [[Palenzuela]]) en o territorio d'os [[arevacos]], pueblo que en o suyo orichen podió estar una branca occidental d'os vacceus (a l'igual que *Arghill* en [[Escocia]] provién de *Ore-Ghaedil* "gaels de l'este", *are*-*vaco* podría tener una segmentación pareixita).

O toponimo prerromano *Pallantia'' se puet interpretar dende o indoeuropeu, pero pa bel autor ye un toponimo anterior a la entrada d'os celtas (toponimo sorotaptico) u a la formación d'as luengas celtas. Pa belatros representaría un toponimo celta anterior a la fixación d'a regla fonetica consistent en a perdua d'a P- inicial indoeuropea. Este problema d'interpretación ye o mesmo que o problema d'a clasificación de l'antiga luenga lusitanica prerromana.

## Cheografía
A ciudat de Palencia se troba situada a 749 metros d'altaria sobre lo livel d'a mar, a lo canto d'o río Carrión.

## Demografía

## Administración
### Alcaldes

## Molimentos
* Seu de Sant Antolino de Palencia.

## Referencias

## Vinclos externos

*  Pachina web oficial municipal de Palencia.
Kama Sutra

O **Kama Sutra** (d'o sanscrito कामसुत्र, transcrito como ***Kāma Sūtra***) ye un antigo texto indio que tracta sobre o comportamiento sexual de l'hombre. Considerato como o primer treballo sobre l'amor en a literatura ''sanscrita'', estió escrito por Vatsyayana. O títol completo ye *Vātsyāyana Kāma-sūtra* ('Ditos sobre l'amor, de Vatsyayana'). Cronolochicament se sitúa a l'autor entre o primer sieglo y o seiseno, posiblement mientres o periodo Gupta.

Cuantas versions han estato publicatas. Orichinalment, cualsiquiera d'as versions con ilustracions, ya sigan istas en o texto u en portalada, fuoron debuixatas a man; en l'actualidat se troban versions con ilustracions fotograficas reals y vidios eroticos educativos.
Escrich

**Escrich** (en castellano *Escriche*, en catalán *Escrig*) ye un despoblato de lo termin municipal de Corbalán (Teruel).

## Cheografía
L'antigo lugar d'Escrich lo formaban un nuclio central dito *La Casa Grande d'Escrich*, que ye a 7&nbsp;km de Corbalán, y las masadas de *La Casa Baja*, *El Espinal*, *Fuent d'el Berro*, *La Hita* (probablement castellanización de l'aragonés *Fita*), *La Rinconada*, *La Solana* y *La Peñuela*.

## Historia
Se considera orichen de l'apellito *Escrig*, *Escrich* u *Escriche*, común en bellas localidaz de Teruel (como Sarrión y la masía de Babor) u de lo País Valenciano. Bellas personas que levan este apellito lo consideran ligato a lo Barón d'Escrich y la suya leyenda mesmo a traviés de fillos bordes de lo barón. 
Teneba 130 habitants a principios de lo sieglo XX. Estió villa y municipio independient dica los anyos 1970 de lo sieglo XX.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:90
TimeAxis   = orientation:vertical
ScaleMajor = unit:year increment:10 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920"
  bar:1930 text:"1930"
  bar:1940 text:"1940"
  bar:1950 text:"1950"
  bar:1960 text:"1960"
  bar:1970 text:"1970"
  bar:1981 text:"1981"
  bar:1991 text:"1991"
  bar:2003 text:"2003"
  bar:2010 text:"2010"
  bar:2018 text:"2018"

PlotData=
  width:15
  bar:1900 color:brightblue from:0 till:77
  bar:1910 color:brightblue from:0 till:82
  bar:1920 color:brightblue from:0 till:80
  bar:1930 color:brightblue from:0 till:84
  bar:1940 color:brightblue from:0 till:76
  bar:1950 color:brightblue from:0 till:59
  bar:1960 color:brightblue from:0 till:50
  bar:1970 color:brightblue from:0 till:23
  bar:1981 color:brightblue from:0 till:0
  bar:1991 color:brightblue from:0 till:0
  bar:2003 color:brightblue from:0 till:0
  bar:2010 color:brightblue from:0 till:0
  bar:2018 color:brightblue from:0 till:0
 


## Puestos d'intrés
* Palacio d'o Barón d'Escriche (u Casa Gran), sieglo XVI.
* Ilesia de Sant Bertolomeu.

## Bibliografía
* Luis del Romero, Antonio Valera: *Territorios abandonados. Paisajes y pueblos olvidados de Teruel*. Rolde de Estudios Aragoneses-CEDDAR y Instituto de Estudios Turolenses, 2013.

## Referencias

## Vinclos externos
*https://web.archive.org/web/20080211181900/http://usuarios.lycos.es/Baronia/
Campana de Viliella

:*Este articlo trata sobre a *'Campana de Viliella**. Ta atros emplegos de **Viliella** se veiga **Viliella**.''


La **Campana de Viliella*' ye una [[campana]] real, que existió en la [[ermita de Sant Nicolau de Bari]] de [[Viliella d'Ebro]], y que teneba la propiedat de bandiar sola anunciando malos succesos sin garra man humana que la bandiase. Yera por tanto una campana agorera. En bellas ocasions los días que ha bandeyo los han cuaternato notarios locals.

Seguntes la leyenda plegó por a [[mar Mediterrania]] *flotando'' ta la costa levantina, on se veyió en as costas de Tortosa por primera vegata. Puyó por l'Ebro a contracorrient auguas ent'alto con dos velas encesas dencima, aturando-se en Viliella, on los habitadors creyoron que yera destinata pa ellos. Baixoron pa o río pa recullir-la, pero cuan belún miraba de sacar-la de l'augua no la podeban agafar porque se fundiba en l'augua de l'Ebro. A la fin se diz que dos mesachas de lo lugar que yeran vírchens prebaron de sacar-la y cuan los suyos didos tocaron la campana esta salió de l'augua sola. Allora los vilillenses la tresladoron y la ponioron en lo campanal de la ermita.

Las vegatas que ha bandeyato sola seguntes la leyenda u los notarios han estato: en 711, chusto enantes de la invasión musulmana de la peninsula Iberica; en 1435 cuan la Batalla de Ponza, la mayor derrota naval de la Corona d'Aragón, a on antimas lo rei Alifonso V y los suyos chirmans fuoron presos por los chenoveses, encara que dimpués avisó de la libertat d'Alifonso V. Bandeyó tamién con las muertes de Pero d'Arbués, inquisidor cheneral d'Aragón asasinato en la Seu, en 1485; a muerte de Ferrando lo Catolico en 1516; y a muerte de Carlos I en 1558 y tamién cuan la muerte de la Emperadriz Isabel y la muerte de lo rei Sabastián de Portugal. Lo zaguer toque estió en 1686.

La chent d'o lugar agafaban piazos de bronce de la campana pa tener-ne protección y poquet a poquet se malmetió. La refundioron a mitat de lo sieglo XIX ta forchar-ne atra de nueva y no ha tornato a bandeyar sola.

O mesmo Baltasar Gracián la veyió bandeyar sola lo 29 d'abril de 1646 y escribió una carta a lo suyo mecenas, o uescano Vicencio de Lastanosa que deciba:

Han escrito tamién sobre esta leyenda Quevedo, frai Hortensio Félix Paravicino y lo Padre Feijoo, que negoron la credibilidat d'este prodichio.
 
Encara hue lo escudo de lo lugar de Viliella d'Ebro leva una campana de plata como simbolo sobre un campo royo.

## Vinclos externos
* La leyenda en la web de Viliella
Leyenda d'o Barón d'Escrich

La **Leyenda d'o Barón d'Escrich** ye una leyenda teruelana sobre l'orichen de la Baronía d'Escrich y lo linache de los *Escrich*.

Seguntes esta leyenda i heba una fiera a qui teneban miedo los habitadors d'este terreno, y que heba vencito a caballers muito valients.

Un valient s'encaró con la fiera con un espiello debant la suya cara, pa que se-i veyese reflectata. La fiera s'aturó un inte con la boca ubierta, sorpresa por lo fiero que yera lo que veyeba, y a l'inte lo valient li clavó la espata en a boca, unico punto feble que la fiera teneba, y que dica allora nadie no heba puesto atacar.
 
Asinas consiguió matar-la y se podió tornar a poblar lo lugar. Lo rei agradeixito por esto lo concedió las tierras que fuese capaz de recorrer en un día, con títol de Baronía, naixendo asinas la Baronía d'Escrich, en l'actual despoblato d'Escrich, y lo linache de los Escrich.

Este feito tan sonato inspiró una ixota:

:*Nadie le teme a la fiera,*
:*que la fiera ya murió*
:*al revolver una esquina,*
:*un valiente la mató.*
Andrés Iniesta

**Andrés Iniesta Luján** (Fuentealbilla, Albacet; 11 de mayo de 1984 - ), conoixito popularment como *Iniesta*, ye un futbolista espanyol. Actualment chuga de centrocampista en o FC Barcelona.

L'11 de chulio de 2010 estió qui fació o gol que li dio a la Selección Espanyola de Fútbol a Copa d'o Mundo de Fútbol de Sudafrica 2010., iste gol fue dedicato a Dani Jarque, muerto en 2009 y amigo suyo.

En aviento de 2011 compró a mayoria d'acciones de l'Albacete Balompié, y patrocina a iste equipo con a suya empresa vinicola Bodega Iniesta.

## Vinclos externos

* //  Pachina web oficial d'Iniesta.
* //// Perfil d'Iniesta en a pachina web oficial d'o FC Barcelona.
* / Pachina web d'a Bodega Iniesta.

## Referencias
Leyenda d'o toro y a estrela

La **leyenda de lo toro y la estrela** ye lo mito fundacional de la ciudat de Teruel, una forma local de mito de cazata ritual como muitos que bi n'ha en Eurasia dende l'antiguedat.

Los mitos fundacionals con animals se troban en tota Europa. Consisten en que una persona u una colla de personas van seguindo a un animal dica a on que lo cazan u lis cuaca, se i quedan y i fundan un nuclio de población u un país nuevo. Los hongaros seguioron a un ciervo, los polacos a una alica blanca, los alcanyizanos a una lupa, los moldavos a un toro, lo mesmo que los teruelanos.

Una versión conta que en lo sieglo XII, cuan la Reconquista teruelana, lo rei Alifonso lo Casto prenió cualques lugars y seguindo por la ribera de lo Martín, plegó ta lo que huei ye Teruel. Dimpués se'n fue con lo suyo exercito pa luitar contra los rebels de las montanyas de Prades, quedando una resta de guerrers con la orden d'estar a la defensiva. Seguntes se diz los guerrers no obedeixioron y siguioron a un toro salvache a lo que iba seguindo una estrela dende lo firmamento, pus lo heban visto en suenios premonitorios. Seguntes ellos yera un sinyal que indicaba a on que establir una nueva población. Prenioron la fortaleza de Teruel y se i quedoron.

Atra versión diz que los habitadors de la zona salioron dezaga un toro salvache que recorreba la comarca y que una nueit s'aturo en un puesto baixo una estrela y comenzo a soltar gramitos. Prenioron como buenas las sinyals de lo cielo y la tierra lis presentaban y decidioron construir-ie una nueva villa.

Con esta leyenda tamién se preba d'explicar la etimolochía de Teruel. Prenioron de lo Toro tres letras, TOR, y de la estrela clamata Actuel, atras tres, UEL. Estas seis letras chuntas formaban lo nombre de TORUEL, y dimpués salió lo nombre de Teruel.

En una versión de las Cronicas de los Chueces de Teruel copiata en lo sieglo XVII, mes castellanizata que atras versions, y que ye en l'Archivo Historico provincial de Teruel, podemos leyer esto:

Se recuerda este mito en lo escudo de Teruel y en lo simbolo de la ciudat, lo *Torico*.
San Vicente de Munilla

**San Vicente de Munilla** ye un lugar despoblato pertenixente a o municipio de Munilla (La Rioja), situato amán de dita población, a una distancia d'1,5 km.

## Puestos d'intrés
### Molimentos relichiosos
*Ilesia de Sant Vicent, una ilesia en runas, que fue construyita en o sieglo XVII.
*Ermita d'a Virchen d'Arriba, situata en o centro d'o lugar, un edificio que fue restaurato en 1991.
*Ermita d'a Virchen d'as Dolors, una ermita restaurata en 1996.

## Bibliografía
 * Marrodán Pellejero, Abel (2006). San Vicente de Munilla, la aldea abandonada y sus gentes. ISBN 84-611-0718-7.
Moldavia

**Moldavia** (en rumano *Moldova*) puet estar:

***[[Prencipau de Moldavia|Moldavia]]**, un antigo prencipau, uno d'os tres prencipals habitaus por os vlacos, independient dica la plegada d'os turcos otomans.
***[[Rechión de Moldavia|Moldavia]]**, rechión d'o nord-este de Rumanía que representa la metat ueste de l'antigo prencipau de Moldavia.
***[[Republica de Moldavia|Moldavia]]**, estau que s'estendilla por la metat este de l'antigo prencipau de Moldavia, los rumanos en dicen Besarabia.
Panzares

**Panzares** ye un lugar perteneixent a lo municipio de Viguera (La Rioja), situato a 4,5 d'ista localidat, a mán d'o Río Iregua. A suya poblazíon ye de 14 habitants (2006).

## Puestos d'intrés
### Molimentos relichiosos
***Ermita de Santa Lucia**, d'o sieglo XVI, estió reconstruita en 1968.
***Ermita de Sant Esteban**, romanica.

## Fiestas
*13 d'aviento, Santa Lucia.

## Vinclos externos
* Panzares en canales.larioja.com
Telefono

O **telefono** ye un instrumento de telecomunicación disenyato ta transmitir sinyals acusticos (ye decir sonius, por un regular, a voz) entre dos u mas puestos por meyo de sinyals electricos.

Hue ye uno d'os trastes mas comuns y se troba en cuasi todas as casas. Os telefonos funcionan transmitindo sinyals eletricos por rez telefonicos complexos que permiten que un usuario de telefono pueda comunicar-se con cuasi cualsiquier otro. Antes mas istos sinyals viachaban unicament por cables (telefonos fixos), mientres que dende fa bellas anyadas, tamién se transmiten por ondas hertzianas (telefonos móbils u portátils). Tamién bi ha telefonos que permiten transmitir imáchens (vidiotelefonos).

## Historia
Por muito tiempo, Alexander Graham Bell fue considerato l'inventor d'o telefono. Sindembargo, Bell no estió o inventor d'iste traste, fue nomás o primer en patentar-lo. Asinas, l'11 de chunio de 2002, o Congreso d'os Estaus Unius homologó a resolución 269, por a que se reconoixeba que l'inventor d'o telefono heba estato Antonio Meucci, que lo clamó *teletrofono*, y no Alexander Graham Bell. Meucci, por dificultaz economicas, nomás podió presentar, en 1871, una breu descripción d'o suyo invento, pero no formalizó a patent debant d'a Oficina de patents d'os Estaus Unius.

## Referencias
Manuel Azaña

**Manuel Azaña Díaz** (10 de chinero de 1880, Alcalá de Henares, Espanya - †3 de noviembre de 1940, Montalban, Occitania) estió un politico y escritor espanyol, president d'o Gubierno espanyol (1931-33, 1936) y President d'a Republica (1936-1939).

Estió un d'os politicos y oradors mas importants en a politica espanyola d'o sieglo XX, amás d'un notable periodista y escritor, consiguió o Premio Nacional de Literatura en 1926. A suya obra *La velada en Benicarló*, tracta d'a Guerra Civil Espanyola y ye una intresant reflexión sobre a decada d'os anyos trenta en Espanya.

## Vinclos externos

*  L'Association Présence Manuel Azaña (Francia), creyada ta a preservación d'a memoria y d'a historia d'o zaguer President d'a Segunda Republica y d'os republicanos espanyols. Tien a suya seu en Montalban y organiza cada anyo, o cabo d'anyo d'a suya muerte, as "Journées Manuel Azaña".
*  Web d'a revista ''Arkheia'', con un numero adedicato a "Manuel Azaña et la France" (2007).
Juan Negrín

**Juan Negrín López** (Las Palmas de Gran Canaria, 3 de febrero de 1892 - París, 12 de noviembre de 1956) estió un medico fesiologo y politico espanyol, President d'o Gubierno d'a II Republica entre 1937 y 1945 (ya en o exilio).

O caso de Negrín estió estranio en a politica espanyola. A suya incorporación a la politica estió tardana, dimpués d'estar medico y profesor de Fisiolochía. S'heba labrato una carrera d'investigador y heba dirichito una clinica privata en Madrit. Dentro en 1930 en o *[[Partido Socialista Obrero Español]]*, albandonando as actividaz investigadoras. Charraba cuantas luengas, cualcosa que no se trobaba a sobén en os politicos espanyols d'a epoca.
Privilechio

**Privilechio** ye etimolochicament *lei privada*, u siga, no a lei cheneral, so que a lei relativa a una persona concreta. Ye la honor u lo permís pa fer una actividat garantito por una atra persona u gubierno.

Por eixemplo, en los libros s'indica a sobén lo dreito d'autor con la expresión latina *[[Cum privilegio]]*. Lo privilechio no ye un dreito, y en bels casos puet estar revocato de forma tan arbitraria como s'ha concedito (por un regular lo rei). Un dreito ye inherent, mientres que un privilechio ye una concesión. Manimenos, en la practica lo privilechio ye perén y s'hereta, mientres que los dreitos los conquerió un pueblo con a luita de diferents movimientos socials.
 
En l'Antigo Rechimen los privilechios yeran tanto **personals** como **territorials**. En Espanya yeran tamién conoixitos como fueros. La expresión privilechio s'asociaba a la libertat, en sentito contrario de tot a l'usato en la sociedat contemporania. **Privilechios y libertaz** d'un noble yeran los suyos mes preciatos biens, lo que se convertirá en la suya posición social y la suya capacidat de actuar publicament.

Lo concepto de clase privilechiata en la sociedat contemporania s'equipara en lo lenguache usual a lo de clase dirichent u clase alta, la que disposa de riqueza y poder politico mes grans, como equivalent a la élit. Pero en orichen los estamientos privilechiatos de la sociedat feudal y de l'Antigo Rechimen yeran un cuerpo social definito por lo privilechio.

## Se veiga tamién
* Privilechio d'a Unión.
* Privilechio d'os vente.
Colechio

Se clama **colechio** a un de estos dos conceptos prencipals:

*Un **colechio** puet estar un establimiento, publico u privato, dedicato a l'amostranza.  N'este sentito ye sinonimo d**'[[escuela]]** cuan se dedica a la educación meya y basica, u se conoix tamién como colechio superior u **[[colechio mayor]]** cuan se dedica a la amostranza superior.
***[[Colechio profesional]]**, asociación u colectivo homochenio de profesionals liberals que s'achuntan pa esfender uns intreses comuns relativos a la suya profesión.
Pentecosta

A **Pentecosta** (d'o griego *pentekosté* (heméra) "o cincuanteno día", a traviés d'o latín *pentecostés* literalment "cincuantena"), popularment dita **Pascua de Pentecosta** u **Pascua granada** describe a fiesta d'o cincuanteno día dimpués d'a Pascua (Dominche de Resurrección).

Mientres a Pentecosta se celebra la baixata d'o Esprito Santo sobre os apostols que, seguntes diz o libro d'os  *[[Feitos d'os Apostols]]*:

Por ixo tamién ye conoixita ista festividat como *a celebración d'o Esprito Santo.*

Ta la liturchia catolica ye a fiesta mas important dimpués d'a Pascua y o Nadal. A Eucaristia d'ista festividat incluye a secuencia medieval *[[Veni, Sancte Spiritus]]*.

Historicament ista celebración se basa en a fiesta semanal chudieva dita *Shavuot* (fiesta d'as semanas), mientres a que se celebra o cincuanteno día de l'aparición de Dios en o mont de Sinai. Por ixo en o día de Pentecosta tamién se celebra a entrega d'a Lei (mandamientos) a lo pueblo d'Israel.

En o calandario cristiano a Pentecosta remata o tiempo pascual d'os 50 días, dito periodo u tiempo de l'amistat.

En as narracions sobre a Pentecosta d'os *Feitos d'os Apostols* (2,1-41) li se da a lo Esprito Santo, igual que en l'Antigo Testamento, caracteristica miraglosas (carismas): él ofreixe valentía y libertat, posibilita la comprensión (glosolalia) y fortifica una comunidat universal.

En as ilesias ortodoxas existe a mes a celebración d'as *Tres Divinas Personas* u d'a Santisma Trinidat; as ilesias occidentals celebran ta ista ocasión dende o sieglo XIV a suya propia fiesta dita *Trinitatis* (a fiesta d'a Santisma Trinidat) una semana dimpués d'a Pentecosta.

A Pentecosta inspira o segundo movimiento cristiano protestant mas gran d'o mundo, o Pentecostalismo, que tien mas de 570 millons de seguidors.

## Calendata de celebración
A suya fiesta ye móvil, ya que pende d'a calendata d'a Pascua florida, que se fa con un calculo lunar, o que da como resultato una calendata variable cada anyada. Estando ista Pascua celebrata en diferents calendatas, seguntes a confesión cristiana, allora la Pentecosta se celebra tamién en calendatas diferents seguntes a tradición occidental y oriental d'o cristianismo.

O lunes de Pentecosta ye día de fiesta en Alemanya, Austria, Catalunya, Francia, Liechtenstein, Islandia, Noruega, Belchica, Suiza y os Países Baixos.

## Bibliografía
* Volumen 16 *La Gran Enciclopèdia en català* 2004, Edicions 62-ISBN 84-297-5444-X

## Referencias

## Vinclos externos
Viliella

**Viliella** ye o diminutibo de *Villa* e puet estar:

***[[Viliella (Agonciello)|Viliella]]**, despoblato medieval en o termin de Agonciello (La Rioja).
***[[La Belilla|Viliella]]**, despoblato d'o termin de Fiscal, provincia de Uesca.
***[[Viliella de Cinca]]**, municipio d'a provincia de Uesca.
***[[Viliella (Ruesta)|Viliella]]**, despoblato d'o termin d'Urriés, provincia de Zaragoza.
***[[Viliella (Zaragoza)|Viliella]]**, despoblato d'o termin de Zaragoza a man d'o río Galligo.
***[[Viliella d'Ebro]]**, municipio d'a provincia de Zaragoza.
***[[Viliella de Xiloca]]**, municipio d'a provincia de Zaragoza.
***[[Campana de Viliella]]**, una campana agorera que i heba en Viliella d'Ebro.
***[[La Torre de Viliella]]**, municipio d'a provincia de Teruel.
***[[La Viliella (Asturias)|La Viliella]]**, mont d'o concello municipal de Cangas de Narcea (Asturias) que ye incluito en a Reserva Natural de Muniellos.
***[[Viliella (Cerdaña)|Viliella]]**, lugar perteneixient a lo municipio de Lles de Cerdanya, provincia de Leida.

Beluns d'estos toponimos tienen a variant documental *Villiella*.

## Se veiga tamién
*Velilla (desambigación)
Die Ärzte

**Die Ärzte** (literalment en aragonés *Os medicos*) ye un grupo de punk rock de Berlín, Alemanya. Chunto a o grupo Die Toten Hosen, ye un d'os mas populars en o suyo país, encara que no ye tan conoixito difuera d'as mugas d'Alemanya. Éls mesmos se dicen *"Die beste Band der Welt"* (en alemán; *a millor colla d'o mundo*).

Una d'as caracteristicas d'iste grupo ye que a sobén gosan fer cancions que mezclan a musica y a comedia. Amás as parolas d'as suyas cancions parlan a ormino de temas como l'antifaixismo.
Entre os suyos grans exitos son as cancions *"Schrei nach Liebe"*, *"Westerland"*, *"Komm zurück"*, *"Zu spät"* u *"Deine Schuld"*.

## Miembros
* Jan Vetter dito Farin Urlaub, naixito o 27 d'octubre de 1963 de Berlín (voz/guitarra/baixo).
* Dirk Felsenheimer dito Bela B., naixito o 14 d'aviento de 1962 de Berlín (batería/coro).
* Rodrigo González dito *Rod*, naixito o 19 de mayo de 1968 de Valparaiso, Chile (baixo/coro/guitarra/teclato).

## Vinclos externos
*  Pachina web oficial.
*  Club de fans.
* Pachina web oficial de Farin Urlaub.
* Pachina web oficial de Bela B.
* Pachina web oficial de Rodrigo González.
Tarragona

**Tarragona** ye una ciudat y municipio catalán, capital d'a provincia d'o mesmo nombre, situata en a comarca d'o Tarragonés (tamién en ye a capital) a o canto d'a Mar Mediterrania.

A suya población ye de 155.536 habitants (2009), en una superficie de 65,91 km² y una densidat de 2.359,82 habitants/km². Ye o termin municipal mas gran y mas poblato d'a suya comarca.

## Cheografía
A ciudat de Tarragona ye situata a o canto d'a mar Mediterrania, a 68 metros d'altaria sobre o livel d'a mar y a una distancia de 100 km de Barcelona, a capital de Catalunya.

D'o termin municipal de Tarragona fan parte os lugars de L'Arrabassada i la Savinosa, Bonavista, Els Boscos de Tarragona, Cala Romana, La Campsa, Ferran, Monnars, Els Montgons, L'Oliva, Les Pinedes, Sant Pere i Sant Pau, Sant Salvador, Tamarit y Torreforta.

## Demografía

En o censo de 1857 incorpora Monnars, Boella, Ferran, Masricard y Torell; en 1950, Tamarit de Mar; y en 1965, la Canonja dica 2010.

## Esporte
O club mes representativo de Tarragona ye o Club Gimnàstic de Tarragona, entidat polisportiva establita en o anyo 1886.

### Competicions esportivas
Tarragona fue a seu d'os Chuegos d'a Mediterrania de 2017 que finalment estioron aplazaus y se facioron en l'anyo 2018.

## Administración
### Alcaldes

## Molimentos
* Seu de Santa Tecla de Tarragona, una seu bispal escomenzada en 1170 en estilo romanico pero que en no rematar-se dica la suya consagración en 1331 ye un eixemplo d'a transición de lo romanico enta lo gotico.

## Comunicacions

*N-240.

## Localidaz achirmanadas
*  Pompeya (Italia).

## Referencias

## Vinclos externos

*  Pachina web oficial municipal.
*  Información de Tarragona en a pachina web d'a ''Generalitat de Catalunya''.
*  Información de Tarragona en a pachina web d'o ''Institut d'Estadística de Catalunya''.
* /// Pachina web oficial de Tarragona 2017 .
Reus

**Reus** ye una ciudat catalana que perteneixe a la provincia de Tarragona, situata a 13&nbsp;km de Tarragona. A suya población ye de 104.835 habitants (2007), en una superficie de 53,05&nbsp;km² y una densidat de 1976,15 habitants/km².

## Demografía
Concello

**Concello** (*concelho* en galaicoportugués; *conceyu* en astur-leyonés; *concejo* en castellano y *conchello*/*conchel* en mozarabe) provién de lo latín *CONCILIUM* y puet referirse a:

* Una reunión en asemblea u organo deliberativo:
****[[Concello ubierto]]**, en Espanya sesión que se fa en publico, convocando-ie a toz los vecins de lo lugar. 	 
****[[Concello municipal]]**, organo que por un regular, chunto a l'alcalde, composa una municipalidat u achuntamiento.
* Una demarcación administrativa:
** En Espanya:
*** En Asturias y Galicia, **Concello** ye lo nombre que reciben los municipios u achuntamientos. Se dividen a mes a efectos administrativos en parroquias. En asturiano se'n diz *conceyu* y en gallego *concello*. Los concellos existioron tamién en Leyón en tota la Edat Moderna y en Cantabria dica 1822.
*** En Alaba y Navarra, **Concejo** (en Navarra se deciba en romance navarro *concello*) ye lo nombre que reciben los lugars que tienen bellacosa d'autonomía dentro un municipio. Lo concepto de concello ye contrario a lo que bi ha en Asturias u Galicia, equivalendo a las parroquias d'ixas rechions de lo Nord-ueste. Se veiga: Concellos de Navarra
*** En Burgos, **Concejo** u *Lugar* ye una división que tien lo suyo propio rechidor y fa parte d'un *Partido* u agrupación de bels *Lugares* de la *Merindad*. Cada *Merindad* (municipio) tien un alcalde. Actualment la denominación Merindades replega lo norte de la provincia de Burgos en Castiella y Leyón.
** En Portugal, Cabo Verde y Brasil bi ha divisions administrativas similars con lo nombre de concello (*Concelho*).
* Atros:
****[[Concello de la Mesta]]** (*Concejo de la Mesta* en castellano), ligallo de pastors y duenyos de bestiar que se reuniban en chunta anualment pa tractar de vendas de bestiar u gubierno economico d'ellos, la chestión de las cabanyeras y pa distinguir y deseparar las ovellas que s'hesen achuntato con las suyas.
Punk

O **punk** ye un movimiento musical aintro d'o rock que naixió a meyatos d'os anyos 1970. Se caracteriza por a suya actitut independient y amateur. En primeras o punk yera una musica muit simpla y cruda, a vegatas encluso escuidata: un tipo de rock simple, con melodías simplas de duracions curtas, sonitos de guitarras amplificatas poco controlatos u rudiosos, pocos apanyos y instrumentos, y muit a sobén, de compases y tempos rapidos.

## Referencias

## Se veiga tamién
* Movimiento punk
* Grupos de musica punk